Z A P I S N I K

23. (dvadeset i treće) sjednice Vijeća Mjesnog odbora Zapruđe, održane 18. travnja 2023. u prostorijama Mjesnog odbora Zapruđe, Meštrovićev trg 1g, s početkom u 19:00 sati 

NAZOČNI ČLANOVI VIJEĆA:
Barica Anić, Josip Barišić, Kristijan Frida, Martina Kolić, Tomislav Lopandić, Bruno Pintar i Gordana Žarković.
NENAZOČNI ČLANOVI VIJEĆA:
OSTALI NAZOČNI:

Predsjedava:    Gordana Žarković, predsjednica Vijeća.
Zapisnik vodi: Josip Barišić, potpredsjednik Vijeća.

		Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora.

USVAJANJE ZAPISNIKA 
[bookmark: _heading=h.30j0zll]Vijeće jednoglasno prihvaća tekst Zapisnika 22. sjednice Vijeća Mjesnog odbora Zapruđe, održane 20. ožujka 2023.
[bookmark: _heading=h.gjdgxs]USVAJANJE DNEVNOG REDA
Predsjednica Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.
Nema prijedloga.
Vijeće jednoglasno prihvaća dnevni red koji glasi:

D N E V N I   R E D
1. Izmjena prijedloga prioriteta PKA 2023 - donošenje zaključka
2. Prijedlozi prioriteta PKA 2024 - donošenje zaključka
3. Pitanja, prijedlozi, obavijesti


Ad 1. Izmjena prijedloga prioriteta PKA 2023 - donošenje zaključka

Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara raspravu.
U raspravi sudjeluju: Barica Anić, Josip Barišić, Kristijan Frida, Martina Kolić, Tomislav Lopandić, Bruno Pintar i Gordana Žarković.
[bookmark: _heading=h.3znysh7]Nakon rasprave, Vijeće jednoglasno  donosi 









Z A K LJ U Č A K
o izmjeni prijedloga prioriteta PKA 2023.

1. Vijećnici su suglasni i predlažu izmjenu odnosno dopunu prijedloga prioriteta Plana komunalnih aktivnosti Vijeća Gradske četvrti Novi Zagreb – istok u 2023. na sljedeći način:
· asfaltiranje parkirališta ispred OŠ Zapruđe (dio se financira iz asfalterskog programa, a dio iz PKA 2023.)
· asfaltiranje površine oko nebodera u Vučetićevom prilazu 1
· izrada projektne dokumentacije za park za pse
· izrada projektne dokumentacije za sanaciju hodne staze/vatrogasnog prilaza sa dvorišne strane zgrade Meštrovićev trg 2-8 (sanacija kolne površine, izvedba proširenja nogostupa na jednom dijelu za operativni rad vatrogasnog vozila)
2. [bookmark: _Hlk132795966]Ovaj zaključak dostavlja se Vijeću Gradske četvrti Novi Zagreb – istok.
OBRAZLOŽENJE
Predsjednica Gordana Žarković obavijestila je Vijeće da je za prijedlog obnove, sanacije hodne staze/vatrogasnog prilaza sa dvorišne strane zgrade Meštrovićev trg 2-8 dobivena informacija da je potrebno izraditi projektnu dokumentaciju te da izvedba sanacije neće moći biti uključena u PKA 2023. Kao zamjenu za taj prijedlog potrebno je unijeti drugi prijedlog u sklopu revidiranog plana PKA 2023. 
Predlaže se da, s obzirom da je u planu asfalterskih radova za 2023.g. predviđeno asfaltiranje površine ispred OŠ Zapruđe te budžet predviđen za asfalterske radove nije dostatan za određivanje kompletne površine, da se dio sredstava iz PKA 2023. preraspodjeli na asfaltiranje ispred OŠ Zapruđe i na asfaltiranje u Vučetićevom prilazu 1. Također se predlaže izrada projektne dokumentacije za park za pse i izrada projektne dokumentacije za sanaciju hodne staze/vatrogasnog prilaza sa dvorišne strane zgrade Meštrovićev trg 2-8 (sanacija kolne površine, izvedba proširenja nogostupa na jednom dijelu za operativni rad vatrogasnog vozila) kako bi se radovi, temeljem tih projektnih dokumentacija, mogli izvesti u 2024.


Ad 2. Prijedlozi prioriteta PKA 2024 - donošenje zaključka

Predsjednica usmeno informira članove Vijeća o predmetnoj točci dnevnog reda te otvara raspravu.
U raspravi sudjeluju: Barica Anić, Josip Barišić, Kristijan Frida, Martina Kolić, Tomislav Lopandić, Bruno Pintar i Gordana Žarković.
	Nakon rasprave, Vijeće jednoglasno donosi

Z A K LJ U Č A K
o prijedlogu prioriteta za PKA 2024

1. Vijećnici su suglasni i predlažu sljedeće stavke kao preliminarne prijedloge za Plan komunalnih aktivnosti Vijeća Gradske četvrti Novi Zagreb – istok u 2024. godini:
1. izvedba dječjeg igrališta u Lojenovom prilazu 2 do 4
2. izvedba dječjeg igrališta u Lojenovom prilazu 8 do 10
3. izvedba street workout vježbališta (na otvorenom) 
4. izvedba parka za pse
5. izvedba sanacije hodne staze/vatrogasnog prilaza sa dvorišne strane zgrade Meštrovićev trg 2-8 (sanacija kolne površine, izvedba proširenja nogostupa na jednom dijelu za operativni rad vatrogasnog vozila
2. Ovaj zaključak dostavlja se Vijeću Gradske četvrti Novi Zagreb – istok.

Ad 3. Pitanja prijedlozi, obavijesti 

· zamjena daski na klupicama
Vijećnici su suglasni da se napravi katalog klupica (po stanju upotrebljivosti) u naselju te da se ta tema uvrstiti kao točka dnevnog reda na jednoj od nadolazećih sjednica, katalog će izraditi vijećnik Bruno Pintar uz suradnju ostalih vijećnika


Budući da više nitko ne traži riječ, predsjednica konstatira da je dnevni red iscrpljen i zaključuje sjednicu u 20:30 sati.

Zapisnik sastavio:
Josip Barišić,           	                                                                   	
potpredsjednik Vijeća Mjesnog odbora Zapruđe    
   
KLASA: 024-08/23-003/774
URBROJ: 251-13-11-9/007-23-2
Zagreb, 18. travnja 2023.

Predsjednica
Vijeća Mjesnog odbora Zapruđe
[bookmark: _GoBack]Gordana Žarković, v.r.
